Yaşayış binası (Nizami küçəsi, dalan 5, ev 33)

Nizami küçəsi, dalan 5, ev 33 ünvanında yerləşən yaşayış binası – Gəncə şəhərində yerləşən yerli əhəmiyyətli tarix-memarlıq abidəsi. Gəncə üçün xarakterik olan "Günbəzli ev"lərin dövrümüzə çatmış azsaylı nümunələrindən biridir.

 Memarlıq xüsusiyyətləri 
Evin fasadları sadə və lakonikdir. Fasad divarı gəclə üzlənmişdir; sonradan əlavə edilmiş və bütün fasad boyunca uzanan taxta veranda yaxşı işlənmiş detalları ilə diqqət cəlb edir.

Evin planı kifayət qədər sadədir. O, orta örçülü bir otaqdan ibarətdir. Xidməti otaqlar ehtimal ki, əlavə tikililərdə yerləşmişdir. Evin interyeri, fasadla müqayisədə daha zəngin həll edilmişdir. İnteryerdə divarlar yerli mənşəli açıq tonlu gəc məhlulu ilə üzlənmişdir; kəsişmə yerlərində tünd xəttlər keçir ki, bu da tağın konstruksiyasını vurğulayır. 

Otağın bütün perimetri boyunca "ləmə" adlandırılan tağçalar yerləşdirilmişdir. Pəncərə və qapı yerləri tağça və cumaxudan adlanan nişlər vardır. Ləmənin altında geniş divar rəsmi sırası keçir. Divar rəsmi təkrarlanan nəbati naxışdan ibarətdir. Təkrarlanan elementlər arasında yerləşdirilmiş tağlarn içində nar və qızılgül tumurcuqları arasında quş təsvirləri verilmişdir. Bu xətdən yuxarıda oxşar nəbati naxışlı daha bir xətt keçir. Niş və girişlər arasındakı divarlar da oxşar naxışlı divar rəsmləri ilə bəzədilmişdir. 

İnteryerin tamamlanmasında ləmə və camaxudanlara düzülən rəngarəng qab-qacaq, tağçalara yığılan gözəl tikməli ipəklərlə üzlənmiş yorğan-döşək və parlaq rəngli palazlardan istifadə edilirdi. 

</center>

 İstinadlar 

 Ədəbiyyat 


Kateqoriya:Gəncə abidələri
Kateqoriya:Gəncə memarlığı
Kateqoriya:Gəncənin görməli yerləri
Kateqoriya:XVIII əsr memarlığı
Kateqoriya:XVIII əsrdə tamamlanmış tikililər
Kateqoriya:Arran memarlıq məktəbi
Kateqoriya:Azərbaycanın tarixi evləri